Tiger &amp; Bunny

 on vuonna 2011 ilmestynyt japanilainen anime-originaalitelevisiosarja, jonka on tuottanut Sunrise. Se alkoi Tokyo MX:lla 3. huhtikuuta 2011, ja se näytettiin uudelleen BS11:lla ja MBS:lla. Sitä ilmestyi yhteensä 25:n jakson verran. Sarja on Keiichi Satoun ohjaama ja Masafumi Nishidan käsikirjoittama. Hahmosuunnittelija on mm. Zetman-mangastaan tunnettu Masakazu Katsura. Tiger &amp; Bunny käsittää myös kaksi elokuvaa, joista ensimmäinen, , ilmestyi Japanissa 22. syyskuuta 2012 ja toinen, , on parhaillaan tuotannossa.
Juoni.
Sarjan tapahtumapaikkana on fiktiivinen, voimakkaasti Manhattania ja New Yorkia muistuttava suurkaupunki Sternbild vuonna "NC 1978". 45 vuotta sitten maailmaan alkoi ilmaantua supervoimia omaavia ihmisiä, joita sittemmin alettiin kutsua nimellä "NEXT". Kehitettiin ohjelmakonsepti, jossa lupaavia voimia hallitsevat NEXT-yksilöt taistelevat rikollisuutta vastaan, ja heitä alettiin nimittää sankareiksi. Lisäksi kaikki sarjan tunnetut sankarit työskentelevät sponsorifirmojensa alaisuudessa, minkä vuoksi jokaisen pukuun on sijoiteltu (todellisien yhtiöiden) mainoksia. Sankarien teot kuvataan ja esitetään kansainvälisellä reality-TV-ohjelmassa nimeltä "HERO TV", jossa heistä jokainen sijoitellaan sankariteoista (kaupunkilaisten pelastus, syyllisen kiinniottaminen jne.) keräämiensä pisteiden mukaan. Kauden lopulla eniten pisteitä kerännyt sankari julistetaan "King of Heroes":iksi, sankareiden kuninkaaksi.
Tarinan kuvakulma on veteraanisankari Kotetsu T. Kaburagilla, sankarinimeltään Wild Tigerilla, joka määrätään sarjan alussa töissään lyöttäytymään yhteen nuoren mutta määrätietoisen sankaritulokkaan, Barnaby Brooks Jr.n kanssa. Koska miesten ajatusmaailmat ja ideologiat ovat kuitenkin hyvin erilaiset, ei yhteistyö suju aivan mutkattomasti. Kotetsu arvostaa sankaruutta ja ihmisten auttamista yli kaiken, kun vastaavasti Barnabyn motiivit piilevät hänen vanhempiensa murhaajan löytämisessä. Yksi sarjan pääantagonisteista on murhanhimoinen ja salaperäinen NEXT nimeltä "Lunatic", joka on päättänyt toteuttaa Hammurabin lakia soveltaen omankäden oikeutta, tappaen rikollisia.
"Ääninäyttelijä:" Hiroaki Hirata, englanninkielisessä dubissa Wally Wingert
"Ääninäyttelijä:" Masakazu Morita, englanninkielisessä dubissa Yuri Lowenthal
"Ääninäyttelijä:" Minako Kotobuki, englanninkielisessä dubissa Kari Wahlgren
"Ääninäyttelijä:" Gō Inoue, englanninkielisessä dubissa Patrick Seitz
"Ääninäyttelijä:" Mariya Ise, englanninkielisessä dubissa Laura Bailey
"Ääninäyttelijä:" Kenjiro Tsuda, englanninkielisessä dubissa John Eric Bentley
"Ääninäyttelijä:" Taiten Kusunoki, englanninkielisessä dubissa Travis Willingham
 "Ääninäyttelijä:" Kōji Yusa, englanninkielisessä dubissa Liam O'Brien
 "Ääninäyttelijä:" Kōji Yusa, englanninkielisessä dubissa Steven Blum
Anime.
Anime alkoi 3. huhtikuuta 2011 ja viimeinen jakso esitettiin 17. syyskuuta 2011. Se myös simulcastattiin englanninkielisillä tekstityksillä useilla streamaussivustoilla kuten Hulussa, Viz Mediassa ja Anime News Networkissa. Pohjois-Amerikassa animen on lisensoinut Viz Media, UK:ssa vastaavasti Kazé. Ensimmäisten kolmentoista jakson aloituskappale on Unison Square Gardenin esittämä ja lopetuskappale on Aobouzun . Neljännestätoista jaksosta eteenpäin aloituskappale on Novelsin "Missing Link" ja lopetuksena Tamakin "Mind Game".
Manga.
Sarjasta julkaistiin Masakazu Katsuran piirtämä one-shot manga, Shueishan omistamassa "Weekly Young Jump"issa 4. elokuuta 2011. Sitä seurasi Hiroshi Uedan piirtämä, lokakuussa 2011 oman julkaisunsa saanut manga, joka ilmestyy edelleen "Miracle Jump"issa. 
Elokuvat.
13. marraskuuta 2011 järjestetyssä erikoistapahtumassa paljastettiin, että sarjasta ollaan tekemässä kahta elokuvaa. Ensimmäinen elokuva, nimeltään "Gekijō-ban Tiger &amp; Bunny -The Beginning", esitettiin Japanissa 22. syyskuuta 2012. Toinen elokuva, "Gekijō-ban Tiger &amp; Bunny -The Rising-", on tuotannossa ja alun perin sen luvattiin ilmestyvän syksyllä 2013, mutta lopulliseksi julkaisuajankohdaksi määrättiin helmikuun 8. 2014. Syyksi tälle määriteltiin elokuvan mahdollisimman korkean laadun varmistaminen. 
Videopelit.
Namco Bandai Games julkaisi 20. syyskuuta 2012 PlayStation Portable-konsolille videopelin . Pelistä ensimmäisenä kertoi Sunrisen tuottaja Masayuki Ozaki 31. heinäkuuta 2011. Toinen peli, , julkaistiin PSP:lle maaliskuussa 2013. Pelin tekijänä on D3 Publisher.